IMISLab/GreekWikipedia huggingface dataset:
Δρέπανος του Αρχιμήδη

Στην γεωμετρία, η άρβυλος ή δρέπανος του Αρχιμήδη είναι μια επιφάνεια την οποία σχηματίζουν τρία ημικύκλια. Πήρε το όνομά της από τον Αρχιμήδη που περιέγραψε τις ιδιότητές της. Κατασκευάζεται από ένα ημικύκλιο με διάμετρο 1 που περιέχει άλλα δύο ημικύκλια με διαμέτρους r και (1 − r) αντίστοιχα πάνω στην ίδια διάμετρο.

 Διαδραστικές εφαρμογές για την άρβυλο Διαδραστικές δραστηριότητες για την άρβυλο Άρβυλος: το μαχαίρι του τσαγκάρη Ιδιότητες της άρβυλου Jobbings, Andrew (Ιουλίου 2016). «100.21 Generalising the arbelos». The Mathematical Gazette 100 (548): 329–335. doi:10.1017/mag.2016.74. Okumura, Hiroshi (Μαρτίου 2013). «97.14 The area of a generalised arbelos». The Mathematical Gazette 97 (538): 157–160. doi:10.1017/S0025557200005611. Okumura, Hiroshi (Νοεμβρίου 2013). «97.47 Archimedean twin circles in the arbelos». The Mathematical Gazette 97 (540): 512–512. doi:10.1017/S0025557200000322. Scimone, Aldo (Νοεμβρίου 2019). «103.40 Identifying golden and equilateral triangles that arise from the golden Arbelos». The Mathematical Gazette 103 (558): 525–531. doi:10.1017/mag.2019.122. Jonathan Sondow (2013). «The Parbelos, a Parabolic Analog of the Arbelos». The American Mathematical Monthly 120 (10): 929. doi:10.4169/amer.math.monthly.120.10.929. Boas, Harold P. (Μαρτίου 2006). «Reflections on the Arbelos». The American Mathematical Monthly 113 (3): 236–249. doi:10.1080/00029890.2006.11920301. Gaba, M. G. (Ιανουαρίου 1940). «On a Generalization of the Arbelos». The American Mathematical Monthly 47 (1): 19. doi:10.2307/2304052. Wendijk, August; Hermann, Thomas (Ιανουαρίου 2003). «Twin Segments in the Arbelos: 10895». The American Mathematical Monthly 110 (1): 63. doi:10.2307/3072358. Nelsen, Roger B. (Απριλίου 2002). «Proof Without Words: The Area of an Arbelos». Mathematics Magazine 75 (2): 144–144. doi:10.1080/0025570X.2002.11953121.
Κώστας Αχ. Καραμανλής

Ο Κώστας Καραμανλής του Αχιλλέα (Αθήνα, 12 Δεκεμβρίου 1974) είναι Έλληνας πολιτικός, βουλευτής Σερρών με τη Νέα Δημοκρατία. Υπηρέτησε ως υπουργός Υποδομών και Μεταφορών, από τον Ιούλιο του 2019 έως την παραίτησή του την 1 Μαρτίου του 2023, μετά το πολύνεκρο σιδηροδρομικό δυστύχημα στα Τέμπη.

 Γεννήθηκε στην Αθήνα. Γονείς του είναι ο Αχιλλέας Καραμανλής και η Νίκη Διαμαντή. Σπούδασε Ιστορία και Οικονομικά στο Hamilton College της Νέας Υόρκης και αποφοίτησε από τη σχολή μεταπτυχιακών σπουδών Διεθνών Σχέσεων του Πανεπιστημίου Ταφτς στη Βοστώνη. Από το 2002 ως το 2004 εργάστηκε στην Ελβετική τράπεζα επενδύσεων UBS Warburg στο Λονδίνο. Από το 2004 και μέχρι το 2015 εργάστηκε ως διευθυντικό στέλεχος σε ναυτιλιακή εταιρεία με έδρα τον Πειραιά. Παράλληλα με την επαγγελματική του δραστηριότητα, ήταν μέλος του Διοικητικού Συμβουλίου και υπεύθυνος Διεθνών Σχέσεων του Ιδρύματος «Κωνσταντίνος Καραμανλής». Ήταν υποψήφιος στις εκλογές του 2012 ωστόσο δεν εξελέγη. Στις εκλογές του Ιανουαρίου 2015 εξελέγη βουλευτής Σερρών. Από τις 18 Νοεμβρίου 2016 ανέλαβε καθήκοντα υπεύθυνου Τομέα Υποδομών και Μεταφορών του κόμματος της Νέας Δημοκρατίας. Στις εκλογές του 2019 επανεξελέγη βουλευτής Σερρών.Στην κυβέρνηση Μητσοτάκη τοποθετήθηκε υπουργός Υποδομών και Μεταφορών.Επί υπουργίας του, την άνοιξη του 2020, προκηρύχθηκε ανοιχτός ηλεκτρονικός διαγωνισμός προϋπολογισμού 16,2 εκατομμυρίων ευρώ για τη μίσθωση (leasing) μεταχειρισμένων πετρελαιοκίνητων λεωφορείων για τον Οργανισμό Αστικών Συγκοινωνιών Θεσσαλονίκης. Ο διαγωνισμός συγκέντρωσε αρνητική κριτική λόγω παλαιότητας των οχημάτων και τις φωτογραφικές διατάξεις του διαγωνισμού.Επιπλέον, κατά τη θητεία παραδόθηκε η επέκταση της Γραμμής 3 του Μετρό Αθήνας από Αγία Μαρίνα έως Νίκαια με 3 σταθμούς σε Αγία Βαρβάρα, Κορυδαλλό και Νίκαια, η σιδηροδρομική γραμμή από Κιάτο έως Αίγιο και επαναλειτούργησε η γραμμής Τραμ από Κασομούλη ως Σύνταγμα που είχε διακοπεί το 2018.Την 1η Μαρτίου 2023, μετά από σιδηροδρομικό δυστύχημα στα Τέμπη, ανακοίνωσε την παραίτησή του. Μια εβδομάδα νωρίτερα είχε δηλώσει στη Βουλή ότι η κυβέρνηση διασφαλίζει την ασφάλεια των επιβατών των τρένων και πως είναι ντροπή να τίθεται θέμα ασφάλειας των σιδηροδρόμων από την αντιπολίτευση. Στις βουλευτικές εκλογές του Μαΐου 2023 επανεξελέγη πρώτος σε σταυρούς βουλευτής Σερρών με τη Νέα Δημοκρατία.Είναι παντρεμένος με την Μιράντα Μιχαλοπούλου και έχουν τρία παιδιά.
Λούκα Μιλιβόγεβιτς

Ο Λούκα Μιλιβόγεβιτς (σερβικά: Лука Миливојевић, 7 Απριλίου 1991) είναι Σέρβος επαγγελματίας ποδοσφαιριστής, ο οποίος αγωνίζεται ως αμυντικό χαφ για την Κρίσταλ Πάλας, της Πρέμιερ Λιγκ.

 Ο Λούκα Μιλιβόγεβιτς υπέγραψε το πρώτο του επαγγελματικό συμβόλαιο με τη σερβική Ραντνίσκι 1923, ομάδα της γενέτειράς του. Στη Ραντνίσκι πραγματοποίησε πολύ λίγες επίσημες συμμετοχές και κατά τη διάρκεια των μεταγραφών της καλοκαιρινής περιόδου 2008-09, ο Μιλιβόγεβιτς μετεγγράφη στη Ραντ. Ραντ Στην ομάδα της Ραντ, ο Μιλιβόγεβιτς πήρε πολύ περισσότερες ευκαιρίες για να δείξει τις ικανότητές του με αποτέλεσμα να καταγράψει αρκετές επίσημες συμμετοχές, παραμένοντας στον σύλλογο για αρκετά χρόνια πραγματοποιώντας κατά διαστήματα πολύ καλές εμφανίσεις, οι οποίες τον οδήγησαν για πρώτη φορά στην εθνική ομάδα της Σερβίας, σε επίπεδο νέων. Ερυθρός Αστέρας Στις 19 Δεκεμβρίου 2011, ο Μιλιβόγεβιτς έκανε το μεγάλο βήμα στην καριέρα του και πήρε μεταγραφή στον Ερυθρό Αστέρα Βελιγραδίου, στον οποίο πήρε αμέσως φανέλα βασικού. Με την ομάδα του Ερυθρού Αστέρα, ο Μιλιβόγεβιτς κατάφερε να κατακτήσει το Κύπελλο Σερβίας για το 2012 ενώ το Νοέμβριο του ίδιου έτους πραγματοποίησε την πρώτη επίσημη συμμετοχή του με την Εθνική Σερβίας στο νικηφόρο εκτός έδρας αγώνα με αντίπαλο τη Χιλή. Άντερλεχτ Στις 26 Ιουλίου 2013 ο Ερυθρός Αστέρας δέχθηκε πρόταση ύψους 2.700.000 ευρώ από την Άντερλεχτ προκειμένου να παραχωρήσει τον παίκτη. Η πρόταση έγινε αποδεκτή κι έτσι ο Μιλιβόγεβιτς συνέχισε την καριέρα του στο Βέλγιο. Η πρώτη του σεζόν στην Άντερλεχτ αποδείχθηκε άκρως επιτυχημένη για τον Μιλιβόγεβιτς καθώς κατάφερε να κατακτήσει με την ομάδα το πρωτάθλημα αλλά και το Κύπελλο Βελγίου για το 2014. Την 1η Σεπτεμβρίου του 2014, η Άντερλεχτ ανακοίνωσε τον μονοετή δανεισμό του Μιλιβόγεβιτς στον Ολυμπιακό Πειραιώς. Το επίσημο ντεμπούτο του με την ομάδα του Πειραιά το πραγματοποίησε 12 μέρες μετά την μεταγραφή του, στο νικηφόρο εντός έδρας αγώνα των ερυθρόλευκων με αντίπαλο τον ΟΦΗ (3-0 το σκορ) που διεξήχθη στα πλαίσια του ελληνικού πρωταθλήματος ποδοσφαίρου. Ολυμπιακός Την Πέμπτη 4 Ιουλίου 2015, ο Ολυμπιακός ανακοίνωσε την αγορά του Μιλιβόγεβιτς, μετά τον μονοετή δανεισμό του από την Άντερλεχτ. Ο Μιλιβόγεβιτς έχει πραγματοποιήσει αρκετές συμμετοχές με την εθνική Σερβίας τόσο σε επίπεδο νέων (Κ19 και Κ21) όσο και σε επίπεδο ανδρών. Το μοναδικό του γκολ με τη φανέλα της Εθνικής Σερβίας το πέτυχε στις 2 Φεβρουαρίου του 2011 στο νικηφόρο αγώνα της Εθνικής Σερβίας Κ21 με αντίπαλο την αντίστοιχη Εθνική Βορείου Ιρλανδίας, ο οποίος διεξήχθη στα πλαίσια των προκριματικών του Ευρωπαϊκού ποδοσφαίρου Κ21 (1-0 το σκορ). Με την Εθνική Σερβίας σε επίπεδο ανδρών έχει πραγματοποιήσει μέχρι στιγμής επτά συμμετοχές. Ερυθρός Αστέρας Κύπελλο Σερβίας: 2012Άντερλεχτ Κύπελλο Βελγίου: 2014 Πρωτάθλημα Βελγίου: 2014Ολυμπιακός Πρωτάθλημα: 2015, 2016 Κύπελλο Ελλάδος: 2015 Tο προφίλ του Μιλιβόγιεβιτς στο transfermarkt.com Στα ερυθρόλευκα ο Μιλιβόγιεβιτς
1103 Σεκόγια

Η Σεκόγια (Sequoia) είναι ένας αστεροειδής που περιφέρεται στην εσώτατη περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,076. Ανακαλύφθηκε το 1928 από τον Γερμανό αστρονόμο Βάλτερ Μπάαντε, που παρατηρούσε από το Μπέργκεντορφ του Αμβούργου, και πήρε το όνομά της από το Εθνικό Πάρκο Σεκόγια των ΗΠΑ. Η Σεκόγια ανήκει στην Οικογένεια αστεροειδών της Ουγγαρίας.

 Η μέση διάμετρος της Σεκόγιας εκτιμάται σε 12 χιλιόμετρα. Ο φασματικός τύπος της είναι E (κατά Tholen) ή Xk, ενώ το άλβεδό της είναι άγνωστο. Η Σεκόγια περιστρέφεται γύρω από τον εαυτό της μία φορά κάθε 3 ώρες 2 λεπτά και 16 δευτερόλεπτα. Η μέση θερμοκρασία στην επιφάνεια της Σεκόγιας εκτιμάται σε 70 ως 75 βαθμούς C υπό το μηδέν. Τροχιά από το JPL (Java) / Εφημερίδα
Λάντενουλφ Α΄ της Κάπουα

Ο Λάντενουλφ Α΄, Landenulf I (άκμασε 885 - 887) από τον Οίκο των Λαντουλφιδών ήταν για λίγο κόμης της Κάπουα μετά το τέλος τού αδελφού του Λάντο Γ΄ το 885. Ήταν γιος του Λάντενουλφ, γαστάλδου του Tεάνo, και εγγονός του Λανδούλφος Α΄ γαστάλδου της Κάπουα.

 Κράτησε τον έκπτωτο εξάδελφό του Πάντενουλφ στη φυλακή. Ολόκληρη η βασιλεία του πέρασε με τον Λάντενουλφ Α΄ να υπερασπίζεται τον εαυτό του ενάντια στους Βυζαντινούς, με επικεφαλής τον Αθανάσιο Β΄ ύπατο της Νάπολης και τον κατεπάνω Ιταλίας στρατηγό του Μπάρι. Ο τελευταίος έστειλε 300 στρατιώτες· διοικητής τους ήταν ο Χασάνος, ο οποίος ανακλήθηκε στην Κωνσταντινούπολη και τον διαδέχθηκε ο Ιωαννίκιος. Ο Γουαϊμάρος Α΄ πρίγκιπας του Σαλέρνο πείστηκε να μπει στον πόλεμο στο πλευρό του Λάντενουλφ, ενώ ο αδελφός τού Λάντενουλφ, ο Ατενόλφος είχε προσχωρήσει στους Βυζαντινούς. Ο Ιωαννίκιος λεηλάτησε την Κάπουα και επέτυχε να απελευθερώσει τον Πάντενουλφ, αλλά ο Ατενόλφος ήταν ο νικητής, εκτοπίζοντας τον πολιορκημένο εξάδελφό του και ορίστηκε ως μοναδικός κόμης των Καπουανών τον Ιανουάριο του 887. Erchempert . Historia Langabardorvm Beneventarnorvm στη Λατινική Βιβλιοθήκη . Caravale, Mario (επιμ.). Dizionario Biografico degli Italiani: LXIII Labroca – Laterza . Ρώμη, 2004.
Τέριν Τερέλ

Η Τέριν Νικόλ Τερέλ (γεν. 28 Δεκεμβρίου 1985) είναι Αμερικανίδα επαγγελματίας παλαιστής, ηθοποιός, σταντγούμαν και μοντέλο. Έχει συμβόλαιο με την εταιρεία πάλης TNA Wrestling, ενώ έγινε γνωστή για το χρόνο της στο WWE.

 Το 2007, δοκιμάστηκε απο την μεγάλη εταιρεία πάλης, WWE, συμμετέχοντας σε διαγωνισμό ανίχνευσης γυναικών παλαιστών. Παρόλο που δεν κέρδισε, υπέγραψε συμβόλαιο με την εταιρεία τον Φεβρουάριο του 2008. Σύντομα, στάλθηκε στο θυγατρικό Florida Championship Wrestling, για να εκπαιδευτεί και άρχισε να χρησιμοποιεί το ψευδώνυμο "Τίφανι". Μετά απο λίγους μήνες, ξεκίνησε να εμφανίζεται σε τηλεοπτικά προγράμματα του WWE. Την επόμενη χρονιά, βρέθηκε στο εβδομαδιαίο σόου του WWE, το ECW. Εκεί έγινε η βοηθός του γενικού διευθυντή Θίοντορ Λονγκ και έπειτα έγινε η γενική διευθύντρια του σόου. Το 2010, μεταφέρθηκε στο SmackDown και αντιμετώπισε κάποιες απο τις κορυφαίες γυναίκες της εταιρείας. Τον Αύγουστο, το WWE ήρθε σε ρήξη με την Τερέλ, λόγω ενός επεισοδίου εκείνης με τον -τότε- σύζυγο της Ντρου Γκάλογουεϊ. Τον Νοέμβριο, αποδεσμεύτηκε απο το WWE. Αφού έμεινε για δύο χρόνια εκτός πάλης, το καλοκαίρι του 2012 η Τέριν Τερέλ υπέγραψε συμβόλαιο με την ανταγωνιστική εταιρεία πάλης, TNA Wrestling. Σε επεισόδιο της τηλεοπτικής εκπομπής Impact Wrestling, η υπεύθυνη των γυναικών, Μπρουκ Χόγκαν, παρουσίασε την Τέριν Τερέλ ως τη νέα διαιτητή των γυναικείων αγώνων. Τον Μάρτιο του 2013, ξεκίνησε μια κόντρα με την Γκέιλ Κιμ και γι' αυτό άφησε το πόστο του διαιτητή για να παλεύει σε αγώνες. Οι δυο τους ήρθαν αντιμέτωπες σε έναν βίαιο αγώνα στο Slammiversary, όπου η Τερέλ πήρε τη νίκη. https://web.archive.org/web/20101025205718/http://sports.rightpundits.com/?p=5324
Περί της ακριβείας εν τη επιστήμη

Το σύγγραμμα με τίτλο Περί της ακριβείας εν τη επιστήμη (ισπανικά: Del rigor en la ciencia), είναι διήγημα του Αργεντινού συγγραφέα Χόρχε Λουίς Μπόρχες, η οποία εκδόθηκε για πρώτη φορά το 1935 στην συλλογή διηγημάτων Παγκόσμια ιστορία της ατιμίας, και επανεκδόθηκε το 1954. Ως θέμα πραγματεύεται την σχέση χάρτη και περιοχής και είναι γραμμένο με την μορφή λογοτεχνικής πλαστογραφίας.

 Η ιστορία βασίστηκε σε μια ιδέα η οποία είχε αρχικά αναπτυχθεί στο διήγημα Σίλβια και Μπρούνο του Λιούις Κάρολ, στο οποίο περιγράφεται ένας φανταστικός χάρτης κλίμακας ενός μιλίου ανά μίλι. Η χρήση του χάρτη παρουσιάζει πρακτικές δυσκολίες καθώς ο ίδιος ο χάρτης καταλήγει να αποτελεί αντίγραφο του πραγματικού χώρου. Ο Μπόρχες επέκτεινε την ιδέα αυτή στο δικό του διήγημα περιγράφοντας μια αυτοκρατορία στην οποία η επιστήμη της χαρτογραφίας είναι τόσο ανεπτυγμένη και λεπτομερής όπου ο μόνος τρόπος για να αποτυπωθεί επακριβώς σε χάρτη είναι να δημιουργηθεί ένας χάρτης ίδιας κλίμακας με την έκταση της αυτοκρατορίας, ενώ ο ίδιος ο χάρτης είναι δυνατό να κατοικηθεί.Το διήγημα εκδόθηκε για πρώτη φορά τον Μάρτιο του 1946 υπό το ψευδώνυμο Σουάρεζ Μιράντα ως τμήμα της συλλογής Museo η οποία ήταν υπό το επίσης ψευδώνυμο B. Lynch Davis, στο περιοδικό Los Anales de Buenos Aires. Αργότερα κατά το ίδιο έτος ενσωματώθηκε στην συλλογή διηγημάτων Παγκόσμια ιστορία της ατιμίας, και από το 1961 ως μέρος της συλλογής Ο δημιουργός.Ο Ουμπέρτο Έκο επέκτεινε στο θέμα αυτό, παραθέτοντας αποσπάσματα από το Περί της ακριβείας εν τη επιστήμη στο έργο του με τίτλο Πως να ταξιδέψετε με ένα σολομό και άλλες ιστορίες.
Επαμεινώνδας Κυριακίδης

Ο Επαμεινώνδας Κυριακίδης υπήρξε δημοσιογράφος και συγγραφέας. Γεννήθηκε το 1861 στην Κωνσταντινούπολη. Σπούδασε νομικά στο Πανεπιστήμιο Αθηνών. Ήδη από τα φοιτητικά του χρόνια ασχολήθηκε με τη δημοσιογραφία, κυρίως στην Κωνσταντινούπολη. Ανήκε στη συντακτική ομάδα της αθηναϊκής εφημερίδας «Νέαι Ιδέαι» την περίοδο 1879-1883. Εργάστηκε ως αρχισυντάκτης στην εφημερίδα της Κωνσταντινούπολης «Νεολόγος της Ανατολής» από το 1884 έως το 1887, καθώς και στην εφημερίδα «Κωνσταντινούπολις» που κυκλοφορούσε τρεις φορές την εβδομάδα. Κατά το διάστημα 1887-1890 εξέδιδε την εφημερίδα «Επιθεώρησις». Όντας στην Κωνσταντινούπολη, ήταν ανταποκριτής της αθηναϊκής αφημερίδας «Ακρόπολις», καθώς και άλλων εφημερίδων της Αθήνας. Επίσης ήταν ανταποκριτής ελληνικών εφημερίδων που έβγαιναν στην Αίγυπτο. Έζησε στο Παρίσι στη διάρκεια του Πρώτου Παγκοσμίου Πολέμου και των συνθηκών της ειρήνης και εξέδωσε στα γαλλικά μελέτες, στις οποίες υπερασπιζόταν τον αγώνα της Αντάντ και τα δίκαια της Ελλάδας. Πέθανε το 1939 στην Αθήνα.

 Ιστορία του συγχρόνου Ελληνισμού από της ιδρύσεως του Βασιλείου της Ελλάδος μέχρι των ημερών μας 1832-1892 (2 τόμοι) Δεκάτη Ενάτη Εκατονταετηρίς Ελπινίκη ή ηθογραφία Κωνσταντινουπόλεως (1893) Φοβερός αντεραστής Η Εβραία Τρελλή Απόκρυφα του Πέραν (1889) Η νύμφη του Βοσπόρου (1890) Αι δύο καρδίαι (1892, η περίφημη ιστορία του Μιμίκου και της Μαίρης, του ανθυπίατρου Μιχ. Μιμίκου και της Μαίρης Βέμπερ) Υπό τας πεύκας (1898)Τα δύο πρώτα έργα είναι ιστορικά, τα υπόλοιπα μυθιστορήματα. Τα λογοτεχνικά του έργα κατατάσσονται στα λαϊκά μυθιστορήματα. Όσον αφορά στα ιστορικά του έργα, από τον ακαδημαϊκό - καθηγητή του Πανεπιστημίου Θεσσαλονίκης Μιχ. Σακελλαρίου έχει χαρακτηριστεί ο πρώτος ιστορικός της ιστορίας του σύγχρονου Ελληνισμού. Κατά τον Σακελλαρίου, ο Κυριακίδης «ξεπέρασε τα όρια του ελεύθερου κράτους και της πολιτικής ιστορίας του. Κήρυξε την αρχή της ενότητας του ελληνικού έθνους, αδιάφορο αν ζούσε στο ελεύθερο (τότε) κράτος ή στην Οθωμανική Αυτοκρατορία». Μεγάλη Ελληνική Εγκυκλοπαίδεια Πυρσός, τόμος 15 σελ. 480 Εγκυκλοπαίδεια Πάπυρος Λαρούς Μπριτάννικα, τόμος 37 σελ. 45
Κηλαστρώδη

Τα Κηλαστρώδη (λατ. Celastrales) είνια τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των κυαμιδών (fabids) του κλάδου των ροδιδών (rosids).

 Στο σύστημα APG III στην τάξη αυτήν εντάχτηκαν μόνο δυο οικογένειες. Η ίδια ταξινόμηση διατηρήθηκε και στο σύστημα APG IV: Celastraceae (Κηλαστροειδή) Lepidobotryaceae (Λεπιδοβοτρυοειδή) Σύμφωνα με το σύστημα APG II η τάξη των Κηλαστρωδών περιλαμβάνει τις εξής οικογένειες: Celastraceae Lepidobotryaceae Parnassioideae Lepuropetalon Στο σύστημα του Κρόνκουιστ η τάξη είχε πολύ πιο μεγάλο μέγεθος: Aextoxicaceae Aquifoliaceae Cardiopteridaceae Celastraceae Corynocarpaceae Dichapetalaceae Geissolomataceae Hippocrateaceae Icacinaceae Icacinaceae Stackhousiaceae Tepuianthaceae Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Κηλαστρωδών σύμφωνα με το σύστημα APG IV (2016)
Μυθιστορία

Ο όρος μυθιστορία χρησιμοποιείται στην ελληνική φιλολογική ορολογία ως απόδοση του αγγλικού romance, που αναφέρεται σε ένα λογοτεχνικό αφηγηματικό είδος που αναπτύχθηκε κατά τη διάρκεια του Μεσαίωνα αρχικά στη Γαλλία, με τα έργα του Κρετιέν ντε Τρουά, και αργότερα εξαπλώθηκε και σε άλλες ευρωπαϊκές χώρες. Το περιεχόμενό της είναι κατά κύριο λόγο ερωτικό και η πλοκή περιπετειώδης: αφηγείται τα κατορθώματα ενός ήρωα προκειμένου να κερδίσει την αγαπημένη του και να ζήσει μαζί της. Διαδραματίζεται συνήθως σε ιπποτικό περιβάλλον και συχνά είναι έντονο το υπερφυσικό ή και μαγικό στοιχείο. Ένα από τα βασικά χαρακτηριστικά της μυθιστορίας είναι ο ιδεαλιστικός χαρακτήρας και η απόσταση από την πραγματικότητα που την διαφοροποιεί από τον ρεαλισμό του μυθιστορήματος. Οι πρώτες μυθιστορίες ήταν έμμετρες, αλλά αργότερα εμφανίστηκαν και έργα σε πεζό λόγο. Οι τρεις μεγάλοι κύκλοι θεμάτων από τους οποίους αντλούσαν κυρίως οι μεσαιωνικές μυθιστορίες ήταν ο Βρετανικός (ο κύκλος του Βασιλιά Αρθούρου), ο Ρωμαϊκός, που περιλάμβανε έργα με θέμα από την αρχαιότητα, και ο Γαλλικός (γύρω από τον Καρλομάγνο).

 Η διάκριση μεταξύ μυθιστορίας (romance) και μυθιστορήματος (novel) χρησιμοποιείται διεθνώς μόνο στην αγγλόφωνη βιβλιογραφία, ενώ αρκετοί κριτικοί υποστηρίζουν ότι αυτή η διάκριση δεν έχει νόημα. Μέρος της αγγλόφωνης βιβλιογραφίας χρησιμοποιεί επίσης τον όρο romance για να αναφερθεί και στα αρχαία ελληνικά μυθιστορήματα. Ο ελληνικός όρος μυθιστορία χρησιμοποιήθηκε πρώτη φορά από τον Αδαμάντιο Κοραή ως μετάφραση του γαλλικού roman, με τη σημασία της «πλαστής ιστορίας ερωτικών παθημάτων». Την ίδια εποχή χρησιμοποιούνταν και οι όροι ρωμανόν και ρομάντζο, αλλά για αρκετά χρόνια επικράτησε ο όρος μυθιστορία για τη δήλωση του εκτενούς αφηγηματικού είδους που σήμερα ονομάζεται μυθιστόρημα. Ο τελευταίος όρος σταδιακά από τα μέσα του 19ου αι. άρχισε να επικρατεί έναντι του μυθιστορία και τελικά καθιερώθηκε. Η σύγχρονη ελληνική φιλολογία χρησιμοποιεί τον όρο μυθιστορία (συχνά παράλληλα με τον όρο μυθιστόρημα) για να αναφερθεί στα εκτενή ερωτικά αφηγήματα των βυζαντινών χρόνων, λόγια και δημώδη (Τα κατά Ροδάνθην και Δοσικλέα, Τα καθ' Υσμίνην και Υσμινίαν, Καλλίμαχος και Χρυσορρόη, Λίβιστρος και Ροδάμνη, Αχιλληίς κ.α.), τον Διγενή Ακρίτη και τον Ερωτόκριτο. Ο όρος ρομάντζο, το περιεχόμενο του οποίου ταιριάζει γενικά με το περιεχόμενο της μυθιστορίας, έχει αποκτήσει πλέον περισσότερο υποτιμητική σημασία, δηλώνοντας ένα «χαμηλού επιπέδου ερωτικό αφήγημα», έχει χρησιμοποιηθεί ωστόσο και στα ελληνικά για την απόδοση του romance.
Μιχαήλο Σεμένκο

Ο Μικχαήλο Σεμένκο (στην ουκρανική γλώσσα: Миха́йло Васи́льович Семе́нко - Mykhaylo Vasyliovich Semenko) (1892 –1937) ήταν Ουκρανός ποιητής, από τους σημαντικότερους εκπροσώπους της φουτουριστικής ποίησης της Ουκρανίας.Θεωρείται ηγετική μορφή της λεγόμενης Εκτελεσμένης Αναγέννησης της Ουκρανίας. Πρόκειται για όρο που περιγράφει Ουκρανούς συγγραφείς και καλλιτέχνες με καλλιτεχνικό έργο στις δεκαετίες 1920 και 1930, στη Σοβιετική Σοσιαλιστική Δημοκρατία της Ουκρανίας, που διώχθηκαν και εκτελέστηκαν από το σταλινικό καθεστώς.

 Ο Μικχαήλο Σεμένκο γεννήθηκε στις 31 Δεκεμβρίου 1892 και σπούδασε στο Ινστιτούτο Ψυχολογίας και Νευρολογίας της Αγίας Πετρούπολης. Υπήρξε ιδρυτής διαφόρων φουτουριστικών ομάδων και του ουκρανικού πρωτοποριακού καλλιτεχνικού κινήματος, του Πανφουτουρισμού. Ήταν επίσης εκδότης της εφημερίδας Mystetstvo. Δημοσίευσε τη πρώτη ποιητική του συλλογή το 1913 και ακολούθησαν πολλές άλλες τα επόμενα χρόνια. Στα τέλη της δεκαετίας του 1920 ο Σεμένκο εγκατέλειψε το φουτουρισμό και έγινε ποιητής της Επανάστασης των Μπολσεβίκων. Παρά τη μεταστροφή του συνελήφθη, μαζί με αρκετούς άλλους Ουκρανούς διανοούμενους και εκτελέστηκε από την NKVD, στο Στρατόπεδο Σολόβκι, στις 23 Οκτωβρίου 1937, κατά τη διάρκεια της Μεγάλης Εκκαθάρισης. Αποκαταστάθηκε το 1957.
Αριάδνη στη Νάξο (Στράους)

Η Αριάδνη στη Νάξο και παλαιότερα Ἀριάδνη ἐν Νάξῳ (γερμ.: Ariadne auf Naxos) είναι όπερα του Ρίχαρντ Στράους με γερμανικό λιμπρέτο του Ούγκο φον Χόφμανσταλ. Πρωτοπαρουσιάστηκε στη Στουτγάρδη, στις 25 Οκτωβρίου 1912. Η υπόθεση της όπερας είναι βασισμένη στον αρχαίο ελληνικό μύθο της Αριάδνης και του Διόνυσου.

 Αριάδνη (σοπράνο) Βάκχος (τενόρος) Ζερμπινέτα (σοπράνο κολορατούρα) Αρλεκίνος (βαρύτονος) Σκαραμούκιο (τενόρος) Τρουφαλντίνο (μπάσος) Μπριγκέλα (τενόρος) Ναϊάς (σοπράνο) Δρυάς (κοντράλτο) Ηχώ (σοπράνο) Η όπερα εκτυλίσσεται στο σπίτι του πιο πλούσιου κατοίκου της Βιέννης, όπου έχουν καταφθάσει δύο ομάδες μουσικών. Όλο το πρώτο μέρος εκτυλίσσεται στα παρασκήνια και αναφέρεται στις πρόβες για το ανέβασμα δύο ταυτόχρονων παραστάσεων. Το δεύτερο μέρος αναφέρεται στην ίδια την Αριάδνη, την οποία έχει εγκαταλείψει ο Θησέας στη Νάξο. Η Ζερμπινέτα και τέσσερις φίλες της πηγαίνουν στην Αριάδνη προσπαθώντας μάταια να της φτιάξουν το κέφι και να την κάνουν να ξεχάσει τον Θησέα βρίσκοντας κάποιον άλλο. Οι τρεις νύμφες (Ναϊάς, Δρυάς και Ηχώ) ανακοινώνουν την άφιξη του θεού Διόνυσου στο νησί. Ο Διόνυσος ερωτεύεται κεραυνοβόλα την Αριάδνη και της υπόσχεται να την ανεβάσει στους ουρανούς ως αστερισμό. Προς τιμή του ο Στράους έγινε επίτιμος δημότης τον νησιού. Πολυμέσα σχετικά με το θέμα Ariadne auf Naxos στο Wikimedia Commons
Around the World

Το Around the World είναι το πρώτο τραγούδι και δεύτερο single του έβδομου δίσκου των Red Hot Chili Peppers, Californication (άλμπουμ). Έφτασε στο νούμερο 7 του Billboard Modern Rock Tracks και το νούμερο 16 του Mainstream Rock Tracks.Το 2007 υπέστη μεγάλη επεξεργασία και χρησιμοποιήθηκε στο California Screamin', το οποίο είναι τρενάκι στη Ντίσνεΐλαντ. Το 2010 χρησιμοποιήθηκε στην περιπέτεια Beck, στους τίτλους αρχής της. Επίσης, ηχογραφήθηκε live το 2011 για το φιλανθρωπικό άλμπουμ, Songs for Japan.

 CD 1 "Around the World" – 3:58 "Parallel Universe" (Demo) – 5:33 "Teatro Jam" – 3:06CD 2 "Around the World" – 3:59 "Me and My Friends" (Live) – 3:08 "Yertle Trilogy" (Live) – 7:10Αυστραλιανό single "Around the World" – 3:58 "Parallel Universe" (Demo) – 5:33 "Teatro Jam" – 3:06 "Me and My Friends" (Live) – 3:08Τα live τραγούδια ηχογραφήθηκαν στο Södra Teatern στη Στοκχόλμη (1999) MetroLyrics.com Αρχειοθετήθηκε 2015-09-19 στο Wayback Machine.
Ελληνική Εθελοντική Φρουρά

Η Ελληνική Εθελοντική Φρουρά (στο εξής: ΕΕΦ, σερβικά: Грчка Добровољачка Гарда) ήταν μία μονάδα Ελλήνων εθελοντών η οποία πολέμησε στον Πόλεμο της Βοσνίας στο πλευρό του Στρατού της Σερβικής Δημοκρατίας. Μερικά μέλη της μονάδας ήταν παρόντα στην περιοχή της Σφαγής της Σρεμπρένιτσα και ύψωσαν την Ελληνική σημαία πάνω από την πόλη κατά παρότρυνση του Ράτκο Μλάντιτς.

 Το πρώτο απόσπασμα Ελλήνων εθελοντών στη Βοσνία κατέφθασε το 1993. Τον Μάρτιο του 1995, η ΕΕΦ, ένα τμήμα εκατό Ελλήνων παραστρατιωτικών σχηματισμένο κατά απαίτηση του Ράτκο Μλάντιτς, Αρχηγού του Γενικού Επιτελείου του Σερβοβοσνιακού Στρατού, έγινε τακτική μάχιμη μονάδα του Σώματος Ντρίνα με τα δικά της διακριτικά, έναν λευκό δικέφαλο αετό σε μαύρο φόντο. Η μονάδα διοικούταν από Σέρβους αξιωματικούς και είχε ως βάση της τη Βλασένιτσα, μια κωμόπολη στην Κοιλάδα Ντρίνα.Μερικοί από τους εθελοντές έχουν ταυτοποιηθεί ως μέλη της Χρυσής Αυγής, ενός ελληνικού νεοναζιστικού-εθνικιστικού πολιτικού κόμματος, ενώ υπηρχαν και άλλοι που ήταν μισθοφόροι. Το κίνητρο τους ήταν η στήριξη των Ορθόδοξων αδελφών τους στη μάχη.Ο Αρχιεπίσκοπος Σεραφείμ είχε προσκαλέσει τον Σερβοβόσνιο ηγέτη Ράντοβαν Κάρατζιτς να επισκεφθεί την Αθήνα το 1993. Σε μια διαδήλωση στην οποία είχαν συμμετάσχει Έλληνες πολιτικοί, ο Κάρατζιτς ανήγγειλε: «έχουμε μόνο τον Θεό και τους Έλληνες στο πλευρό μας». Το 2002 η αναφορά του Ολλανδικού Ινστιτούτο Σπουδών NIOD για τον Πόλεμο, το Ολοκαύτωμα και τις Γενοκτονίες για τη Σρεμπρένιτσα περιέγραψε πως η μονάδα της ΕΕΦ ύψωσε την ελληνική σημαία πάνω από την πόλη μετά την πτώση της, παραπέμποντας σε βιντεοσκοπημένο υλικό του γεγονότος και αποσπάσματα από υποκλεμμένες Σερβοβοσνιακές στρατιωτικές τηλεφωνικές συνομιλίες, οι οποίες περιελάμβαναν το κατηγορηματικό αίτημα του για την ύψωση της σημαίας υπέρ της τιμής «των γενναίων Ελλήνων που μάχονται στο πλευρό μας». Η αναφορά επίσης αποκάλυπτε ότι η ελληνική κυβέρνηση είχε στείλει φορτία ελαφρού οπλισμού και πυρομαχικών στον Σερβοβοσνιακό στρατό μεταξύ του 1994 και του 1995.Σύμφωνα με μια αναφορά του Γαλλικού Πρακτορείου Ειδήσεων, περίπου δώδεκα Έλληνες εθελοντές μάχονταν στο πλευρό των Σερβοβοσνίων κατά τη διάρκεια της σφαγής της Σρεμπρένιτσα. Η συμμετοχή της ΕΕΦ στην επίθεση αναφέρθηκε από τον τύπο και πολλοί από τους εθελοντές έδωσαν συνέντευξη στα ελληνικά ΜΜΕ.
Ρενάτο Καστελάνι

Ο Ρενάτο Καστελάνι (ιταλικά: Renato Castellani (4 Σεπτεμβρίου 1913 - 28 Δεκεμβρίου 1985), ήταν Ιταλός σκηνοθέτης και σεναριογράφος. Το 1952 κέρδισε το Μεγάλο Βραβείο στο Φεστιβάλ Κινηματογράφο των Καννών για την ταινία του "Two Cents Worth of Hope".

 The Knight of San Marco (1939) The Document (1939) Department Store (1939) Castles in the Air (1939) The Iron Crown (1941); σεναριογράφος A Pistol Shot (1942) The Jester's Supper (1942) Malombra (1942) In High Places (1943) Zaza (1944) La donna della montagna (1944) Mio figlio professore (1946) Under the Sun of Rome (1948) È primavera (1949) Two Cents Worth of Hope (1952) Romeo and Juliet (1954) I sogni nel cassetto (1957) The Brigand (1961) Mare matto (1963) Three Nights of Love (1964) Γάμος αλά Ιταλικά (1964); σεναριογράφος Controsesso (1964) Ghosts – Italian Style (1968) The Archangel (1969); σεναριογράφος Una Breve Stagione (1969) The Life of Leonardo da Vinci, (TV miniseries) (1972); σεναριογράφος The Life of Verdi, (TV miniseries) (1982); σεναριογράφος Ο Ρενάτο Καστελάνι στην IMDb (Αγγλικά)
Άρβιντας Ματσιγιάουσκας (καλαθοσφαιριστής)

Ο Άρβιντας Ματσιγιάουσκας (Arvydas Macijauskas, 19 Ιανουαρίου 1980) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 1,93 μέτρα, αγωνιζόταν στη θέση του σούτινγκ γκαρντ. Γεννήθηκε στην πόλη Κλάιπεντα.

 Στη διάρκεια του Ευρωμπάσκετ 2003, όταν η Λιθουανία κατέκτησε το χρυσό μετάλλιο, ο Ματσιγιάουσκας ήταν ο πρώτος σκόρερ της ομάδας του. Στις 20 Ιουλίου 2006 υπέγραψε τετραετές συμβόλαιο με τον Ολυμπιακό, όμως στις 16 Σεπτεμβρίου 2006 τραυματίστηκε στον αχίλλειο τένοντα κατά τη διάρκεια φιλικού αγώνα προετοιμασίας. Έτσι, δεν αγωνίσθηκε ούτε δευτερόλεπτο με τη φανέλα της νέας του ομάδας για έξι μήνες. Επέστρεψε στους αγωνιστικούς χώρους στις 3 Απριλίου 2007, στον εκτός έδρας αγώνα του Ολυμπιακού εναντίον της ισπανικής Τάου Θεράμικα για τα play-offs της Ευρωλίγκα. Αγωνίστηκε για 14 λεπτά, πετυχαίνοντας 2 πόντους από ισάριθμες ελεύθερες βολές. Προηγουμένως είχε αγωνιστεί σε ένα φιλικό παιχνίδι εναντίον του Αιγάλεω, την 1η Απριλίου 2007. Η ομάδα και ο παίκτης οδηγήθηκαν στα δικαστήρια καθώς υπήρχε έντονη διαφορά στο οικονομικό ζήτημα, αναφορικά με το ποσό που ο Ματσιγιάουσκας όφειλε να πάρει από τον Ολυμπιακό ως αποζημίωση για την πρόωρη λύση του συμβολαίου του. Τη δικαστική διαμάχη κέρδισε η ελληνική ομάδα, που κατέβαλε μέρος των χρημάτων που ο παίκτης θα έπαιρνε κανονικά για όλα τα χρόνια του συμβολαίου του, αν φυσικά αγωνιζόταν χωρίς τόσο μεγάλα διαστήματα διακοπών. Ο Ματσιγιάουσκας, αντίθετα, απαιτούσε να του καταβληθεί το σύνολο των απολαβών μέχρι τη λήξη του συμβολαίου, μολονότι δεν επρόκειτο να αγωνιστεί το υπόλοιπο διάστημα στον Ολυμπιακό. Έτσι τον Ιούνιο του 2010 ανακοίνωσε την αποχώρησή του από την ενεργό δράση. Στις 19 Ιουνίου 2010 έγινε βοηθός προπονητή στην Perlas Vilnius, όμως τον Αύγουστο ανακοινώθηκε ότι έφυγε από την ομάδα για προσωπικούς λόγους. Στις 24 Ιουλίου 2010 παντρεύτηκε τη Βικτόρια Μπάντερ στο ναό του Αγίου Ιωάννη στο Βίλνιους. (Αγγλικά) Προφίλ στην επίσημη σελίδα του Μουντομπάσκετ 2006 (Αγγλικά) O Άρβυντας Ματσιγιάουσκας στην επίσημη ιστοσελίδα της Euroleague Προφίλ στο Interbasket.net
Δημοτική Ενότητα Πύλου

Η Δημοτική Ενότητα Πύλου είναι μία από τις 6 Δημοτικές Ενότητες του Δήμου Πύλου-Νέστορος, ο οποίος δημιουργήθηκε με το Πρόγραμμα Καλλικράτης και υπάγεται στην Περιφερειακή Ενότητα Μεσσηνίας της Περιφέρειας Πελοποννήσου. Η Δημοτική Ενότητα Πύλου περιλαμβάνει τα 11 Δημοτικά Διαμερίσματα του πρώην Δήμου Πύλου που συστάθηκε το 1999 με το Σχέδιο Καποδίστριας από παλαιότερες κοινότητες της περιοχής. Ο Δήμος αυτός είχε ως έδρα του την Πύλο, καταλάμβανε έκταση 143,911 τ.χλμ. και λειτούργησε την περίοδο 1999 - 2010, οπότε και καταργήθηκε με την εφαρμογή του Προγράμματος Καλλικράτης και εντάχθηκε στον νέο δήμο Πύλου-Νέστορος.

 Το όνομα της Δημοτικής Ενότητας οφείλεται στην Αρχαία Πύλο, η οποία πιθανολογείται ότι βρίσκεται σε θέση διαφορετική από τη νέα πόλη της Πύλου και αναζητείται ακόμη αρχαιολογικά (με πιθανότερη την περιοχή, όπου βρίσκεται σήμερα το Παλαιόκαστρο Ναυαρίνου). Η σύγχρονη πόλη της Πύλου είναι χτισμένη αμφιθεατρικά πάνω σε δυο λόφους και πήρε τη σημερινή μορφή της μετά το 1828, ένα χρόνο μετά την Ναυμαχία του Ναυαρίνου, η έκβαση της οποίας συνέβαλε τα μέγιστα στη σύσταση του ελεύθερου Ελληνικού Κράτους. Στον παρακάτω κατάλογο αναφέρονται οι Κοινότητες, καθώς και οι οικισμοί της Δημοτικής Ενότητας Πύλου. Τα στοιχεία προέρχονται από επεξεργασία του αρχείου Αρχειοθετήθηκε 2013-12-25 στο Wayback Machine. της Ελληνικής Στατιστικής Αρχής για την Απογραφή Πληθυσμού της Ελλάδας του 2011. Ο αριθμός μέσα στα [ ] είναι ο μόνιμος πληθυσμός. Η σειρά είναι (γενικά) αλφαβητική. Συνολικός πληθυσμός: [ 5287 ] Συνολικός πληθυσμός: [ 2767 ] η Γιάλοβα [ 275 ] το Ελαιόφυτο [ 81 ] το Παλαιόνερο [ 19 ] η Πύλος [ 2345 ] η Σφακτηρία (νησίδα) [ 0 ] η Σχινόλακκα [ 47 ] Συνολικός πληθυσμός: [ 99 ] οι Αμπελόκηποι [ 35 ] οι Κάτω Αμπελόκηποι [ 64 ] Συνολικός πληθυσμός: [ 219 ] η Γλυφάδα [ 219 ] Συνολικός πληθυσμός: [ 313 ] η Ίκλαινα [ 313 ] Συνολικός πληθυσμός: [ 664 ] η Αραπόλακκα [ 35 ] η Καλλιθέα [ 629 ] Συνολικός πληθυσμός: [ 258 ] τα Βοζικέικα [ 13 ] ο Κυνηγός [ 245 ] Συνολικός πληθυσμός: [ 157 ] το Μεσοχώρι [ 157 ] Συνολικός πληθυσμός: [ 187 ] τα Παππούλια [ 103 ] ο Πλάτανος [ 84 ] Συνολικός πληθυσμός: [ 166 ] η Πήδασος [ 166 ] Συνολικός πληθυσμός: [ 147 ] τα Μπαλοδημαίικα [ 26 ] η Πύλα [ 121 ] Συνολικός πληθυσμός: [ 310 ] τα Περιβολάκια [ 125 ] η Χωματάδα [ 185 ] Δήμος Πύλου - Νέστορος, επίσημη ιστοσελίδα: www.pylos-nestor.gr
These Boots Are Made for Walkin'

Το These Boots Are Made for Walkin' είναι ένα τραγούδι, που γράφτηκε από τον Λι Χέιζελγουντ και ηχογραφήθηκε από τη Νάνσι Σινάτρα. Κυκλοφόρησε σε σινγκλ το 1966 και έγινε αμέσως επιτυχία, φτάνοντας το νούμερο 1 στα αμερικανικά Billboard Hot 100 και στα βρετανικά charts.

 Μετά την αρχική του κυκλοφορία, το κομμάτι έχει διασκευαστεί από πάρα πολλούς καλλιτέχνες, σε διαφορετικά μουσικά είδη. Ορισμένες γνωστές διασκευές είναι: Το 1966 από τις Surpemes Το 1966 από την Έλλα Φιτζέραλντ Το 1967 με τον ιταλικό τίτλο "Stivaletti rossi" από τη Δαλιδά Το 1978 από τους The Boys Next Door Το 1985 από τους Megadeth Το 1989 από τους Operation Ivy Το 2005 από την Τζέσικα Σίμπσον και τον Γουίλι Νέλσον Το 2016 από τη Σκάρλετ Τζοχάνσον Πρότυπο:MetroLyrics song Collection of over 200 versions
Άνω Βασιλικά Λάρισας

Τα Άνω Βασιλικά είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκουν στην Κοινότητα Κάτω Βασιλικών, της Δημοτικής Ενότητας Πολυδάμαντα και υπάγονται στον Δήμο Φαρσάλων.

 Τα Άνω Βασιλικά Λάρισας βρίσκονται σε υψόμετρο 243 μέτρων και έχουν πληθυσμό 134 κατοίκων, σύμφωνα με την Απογραφή του 2011. Μέχρι το 1927, ονομάζονταν Άνω Δουβλατάν. Διοικητικές μεταβολές οικισμών - Άνω Βασιλικά Λάρισας (Άνω Δουβλατάν Λάρισας) (Ε.Ε.Τ.Α.Α.). Άνω Βασιλικά: Βόλτα στο καταπράσινο χωριό της Λάρισας Αρχειοθετήθηκε 2021-04-26 στο Wayback Machine. (maria iliaki) Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Παλαιόκαινος εποχή

Με τον όρο Παλαιόκαινος εποχή, εννοείται η γεωλογική εποχή κατά το διάστημα 65,5 με 56 εκατομμύρια χρόνια πριν (65,5 ± 0,3 μέχρι 55,8 ± 0,2 εκατομμύρια χρόνια πριν). Είναι η πρώτη εποχή της Παλαιογενούς περιόδου του σύγχρονου Καινοζωικού αιώνα. Όπως και με τις περισσότερες γεωλογικές περιόδους, αν και το γεωλογικό στρώμα που αντιπροσωπεύει τη συγκεκριμένη εποχή είναι γνωστό, είναι δύσκολο να προσδιοριστεί η ακριβής χρονολογία έναρξης ή λήξης της εποχής Η Παλαιόκαινος εποχής αρχίζει αμέσως μετά του γεγονότος εξαφάνισης στο τέλος της Κρητιδικής περιόδου, το οποίο αφορά στον αφανισμό των δεινοσαύρων (εκτός από τους προγόνους τους, τα σύγχρονα πτηνά, και άλλη πανίδα και χλωρίδα). Ο αφανισμός των δεινοσαύρων άφησε πολλά κενά στα οικοσυστήματα, ώστε εξελίχτηκε νέα πανίδα, μεταξύ άλλων και των πρώτων μεγάλων θηλαστικών.

 Στην Παλαιόκαινο εποχή, συνεχίστηκαν οι διάφορες γεωλογικές διεργασίες που είχαν αρχίσει κατά την ύστερη Κρητιδική Περίοδο. Κατά την Παλαιόκαινο οι ήπειροι συνέχισαν να κινούνται προς τις τωρινές θέσεις τους. Η υπερήπειρος Λαυρασία δεν είχε ακόμα διαιρεθεί σε τρεις ηπείρους - η Ευρώπη και η Γροιλανδία ήταν ακόμα ενωμένες, η Βόρεια Αμερική και η Ασία επίσης ήταν ενωμένες μέσω μίας φυσικής γέφυρας, ενώ η Γροιλανδία και η Βόρεια Αμερική είχαν αρχίσει να αποσπώνται. Η Νότια και η Βόρεια Αμερική παρέμειναν διαχωρισμένες από τις ισημερινές θάλασσες (ενώθηκαν κατά την Νεογενή περίοδο). Τα τμήματα τις πρώην νοτίου υπερηπείρου Γκοντβάνα συνέχισαν να διαιρούνται, με την Αφρική, τη Νότια Αμερική, την Ανταρκτική και την Αυστραλία να απομακρύνονται μεταξύ τους. Η Αφρική κινήθηκε προς τα βόρεια, προς την Ευρώπη, κλείνοντας σιγά τον Τηθύ Ωκεανό, και η Ινδία άρχισε τη μετακίνηση της προς την Ασία, που θα οδηγούσε στην τεκτονική σύγκρουση μαζί της και την δημιουργία των Ιμαλαίων. Οι νησιωτικές θάλασσες της Βορείου Αμερικής και η Ευρώπη είχαν αρχίσει να υποχωρούν κατά την έναρξη της Παλαιόκαινου εποχής, επιτρέποντας έτσι την ανάπτυξη νέας χερσαίας χλωρίδας και πανίδας. (Αγγλικά) Ogg, Jim; June, 2004, Overview of Global Boundary Stratotype Sections and Points (GSSP's) http://www.stratigraphy.org/gssp.htm Accessed Dec. 22, 2008.
Φυσιολογία φυτών

Στη βοτανική, η φυσιολογία των φυτών είναι η μελέτη της λειτουργίας, ή φυσιολογίας, των φυτών. Θεμελιώδεις διαδικασίες όπως φωτοσύνθεση, αναπνοής, διατροφή των φυτών, ορμονικές λειτουργίες , τροπισμός, φωτοπεριοδισμός, φωτομορφογένεση, κιρκαδικοί ρυθμοί, φυσιολογία περιβαλλοντικής πίεσης, βλάστηση, λήθαργος, λειτουργία στομάτων, εφίδρωση, μελετώνται από τους φυσιολόγους των φυτών. Συσχετίζεται πολύ με τη βιοχημεία και τη μοριακή βιολογία. Ένα από τα κύρια περιοδικά στον τομέα είναι το Φυσιολογία φυτών, που άρχισε να εκδίδεται το 1926. Όλα τα προηγούμενα τεύχη του είναι απευθείας προσβάσιμα δωρεάν. [1] Πολλά άλλα περιοδικά φέρνουν συχνά τα άρθρα φυσιολογίας φυτών, συμπεριλαμβανομένου Physiologia plantarum, Περιοδικό της πειραματικής βοτανικής , αμερικανικό περιοδικό της βοτανικής, Χρονικά της βοτανικής, Περιοδικό της διατροφής βοτανικών και Πρακτικά της εθνικής ακαδημίας των επιστημών.

 Ο Σερ Φράνσις Μπέικον (Francis Bacon) δημοσίευσε ένα από τα πρώτα πειράματα φυσιολογίας φυτών το 1627 στο βιβλίο Sylva Sylvarum. Ο Μπέικον καλλιέργησε διάφορα φυτά, συμπεριλαμβανομένου ενός τριαντάφυλλου, στο νερό και κατέληξε στο συμπέρασμα ότι το χώμα είναι απαραίτητο μόνο για να κρατά τα φυτά όρθια. Ο Γιαν Βαν Χέλμοντ (Jan Baptist van Helmont) δημοσίευσε αυτό που θεωρείται πρώτο ποσοτικό πείραμα στη φυσιολογία των φυτών το 1648. Καλλιέργησε μια ιτιά σε ένα δοχείο που περιείχε 200 λίβρες ξηρό χώμα επί πέντε έτη. Το 1699, ο Τζον Γούντγουορντ (John Woodward) δημοσίευσε πειράματα πάνω στην ανάπτυξη της μέντας μέσα σε δοχεία με νερό διαφορετικής σύστασης. Διαπίστωσε ότι τα φυτά αναπτύχθηκαν πολύ περισσότερο στο νερό στο οποίο είχε προστεθεί χώμα απ' ό,τι στο αποσταγμένο νερό. Ο Στέφεν Χέιλς (Stephen Hales) θεωρείται πατέρας της φυσιολογίας των φυτών λόγω των πολλών πειραμάτων που δημοσίευσε το 1727 στο βιβλίο. Ο Γιούλιους φον Σακς (Julius von Sachs) ενοποίησε τα διάφορα κομμάτια της φυσιολογίας των φυτών και τα συγκρότησε σε επιστημονικό κλάδο. Το βιβλίο Lehrbuch der Botanik ήταν η Βίβλος της εποχής για τους βοτανολόγους. Plant physiology online study aid American Society of Plant Biologists Botanical Society of America New Phytologist free Tansley Reviews Frank B. Salisbury, Cleon W. Ross Plant physiology Wadsworth, 1992. - ISBN 0-534-15162-0 undergraduate textbook in plant physiology Lambers, H. Plant physiological ecology Springer-Verlag New York 1998. ISBN 0-387-98326-0 Larcher, W. (2001) Physiological plant ecology 4th ed. Springer ISBN 3-540-43516-6 Duane Isely, "Julius von Sachs" in One Hundred and One Botanists Iowa State University Press, Ames, pp 216–219, ISBN 0-8138-2498-2
Κοινότητα Σούγιας

Η Κοινότητα Σούγιας είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης. Συστάθηκε το 1925 ως κοινότητα Μονής με το ΦΕΚ 27Α - 31/01/1925 με έδρα τον οικισμό Μονή και το 1928 με το ΦΕΚ 47Β - 11/07/1928 μετονομάστηκε σε Σούγιας.

 Εκτός από την έδρα της, η Κοινότητα Σούγιας περιλαμβάνει και τους οικισμούς Κουστογέρακο, Λιβαδάς και Μονή. Η απογραφή του 2011 αναφέρει: Κουστογέρακο, το (44) Λιβαδάς, ο (17) Μονή, η (23) Σούγια, η (136)Συνολικά η κοινότητα έχει 220 κατοίκους. Η Κοινότητα εκπροσωπείται από τον Πρόεδρο κ. Ευτύχιο Πατεράκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Σούγιας.
Μαργαρίτα Σαξ Κόμπουργκ Γκότα

Η Μαργαρίτα Σαξ Κόμπουργκ Γκότα (Margarita Sachsen-Coburg-Gotha, γεννημένη ως Μαργαρίτα Γκόμεθ-Αθέμπο ι Θεχουέλα Margarita Gómez-Acebo y Cejuela, 6 Ιανουαρίου 1935 -) είναι η σύζυγος του πρώην τσάρου της Βουλγαρίας Συμεών Β΄.

 Γεννήθηκε στις 6 Ιανουαρίου 1935 και είναι το δεύτερο παιδί και η μοναχοκόρη του Μανουέλ Γκόμεθ-Αθέμπο ι Μοδέτ και της Μαρίας δε λας Μερθέδες Θεχουέλα ι Φερνάντεθ. Στις 21 Ιανουαρίου 1962 η Μαργαρίτα παντρεύτηκε τον πρώην βασιλιά της Βουλγαρίας Συμεών Β΄. Μαζί απέκτησαν πέντε παιδιά: τον Καρντάμ (1962-2015), παντρεύτηκε την Μίριαμ Ουνγκρία ι Λόπεθ. Απέκτησαν 2 παιδιά. τον Κύριλλο (1964-), παντρεύτηκε την Μαρία δελ Ροζάριο Ναδάλ ι Φύστερ δε Πουιγδόρφιλα. Απέκτησαν 3 παιδιά. τον Κουμπράτ (1965-), παντρεύτηκε την Κάρλα Μαρία δε λα Σολεδάδ Ρόυο-Βιγιανόβα ι Ουρεστάραθου. Απέκτησαν 3 παιδιά. τον Κωνσταντίνο Ασέν (1967-), παντρεύτηκε την Μαρία Γκαρθία δε λα Ρασίγια ι Γκορτάθαρ. Απέκτησαν 2 παιδιά. την Καλίνα (1972-), παντρεύτηκε τον Αντόνιο Χοσέ "Κιτίν" Μούνιοθ ι Βαλκάρθελ. Απέκτησαν 1 παιδί. Ισπανία: Ιππότης Μεγαλόσταυρου του Τάγματος της Πολιτικής Τιμής Κυρίαρχο Στρατιωτικό Τάγμα της Μάλτας: Κυρία Μεγαλόσταυρου της Τιμής και της Αφοσίωσης του Κυρίαρχου Στρατιωτικού Τάγματος της Μάλτας, 3η Πρώτη Τάξη
Σαπίτης

Ο σαπίτης, Malpolon insignitus (Geoffroy Saint-Hilaire, 1827) αποτελεί ένα φίδι της οικογένειας Psammophiidae. Πρόκειται για δηλητηριώδες, αλλά εντελώς ακίνδυνο για τον άνθρωπο φίδι, καθώς είναι οπισθόγλυφο (τα δόντια που εκχέουν το δηλητήριο βρίσκονται στο εσωτερικό της στοματικής κοιλότητας) με πολύ ασθενές δηλητήριο.

 Ημερόβιο φίδι με γρήγορη και νευρική κίνηση. Μπορεί να φτάσει τα 200cm σε μήκος. Ποικίλει σε χρωματισμούς. Έχει χαρακτηριστικό κεφάλι με έντονες τοξωτές καμπύλες ανάμεσα στο μέτωπο και το ρύγχος. Δεν επιτίθεται στον άνθρωπο, παρα μόνο εάν απειληθεί, η αρπαχτεί. Στην Ελλάδα εντοπίζεται στην ηπειρωτική Ελλάδα, στην Πελοπόννησο και στα ακόλουθα νησιά: Εύβοια, Θάσος, Σαμοθράκη, Λήμνος, Λέσβος, Χίος, Σάμος, Σέριφος, Ρόδος, Κως, Ύδρα, Καστελλόριζο, Πόρος, Σαλαμίνα, Κέρκυρα, Κεφαλονιά, Λευκάδα, Ζάκυνθος, Σκόπελος, Σκιάθος.
Αθανάσιος Καρπενησιώτης

Ο Αθανάσιος Καρπενησιώτης ή Αγραφιώτης (πραγματικό όνομα: Αθανάσιος Φουλλίδας ή Φούρλας) (Άγιος Ανδρέας Ευρυτανίας, 1780 - Όχθες ποταμού Προύθου στο Σκουλένι, Μολδαβία, 17 Ιουνίου 1821) ήταν Έλληνας αγωνιστής της Επανάστασης του 1821. Πολέμησε στον Ρωσοτουρκικό πόλεμο, τιμήθηκε με το μετάλλιο του Αγίου Βλαδίμηρου και προάχθηκε μέχρι τον βαθμό του συνταγματάρχη. Στην Ελληνική επανάσταση του 1821 οδήγησε τους Έλληνες στη μάχη του Γαλατσίου και του Σκουλενίου, όπου και έπεσε ηρωικά.

 Ό Αθανάσιος Καρπενησιώτης γεννήθηκε στον Άγιο Ανδρέα Καρπενησίου το 1780. Το οικογενειακό όνομά του ήταν Φουλλίδας ή Φούρλας. Έφυγε μικρός (12ετής) για την Πόλη, όπου δούλεψε στην αρχή ως "τουφεξής" (επιδιορθωτής όπλων). Αργότερα εγκαταστάθηκε στο Ιάσιο της Μολδαβίας, όπου ασχολήθηκε με την ενοικίαση κτημάτων. Με την έκρηξη του Ρωσοτουρκικού πολέμου τον Δεκέμβριο του 1806, ο Καρπενησιώτης προσχώρησε στον ρωσικό στρατό, στους καταλόγους του οποίου αναφέρεται με το βαθμό του χιλίαρχου, δηλ. του λοχαγού. Πριν τελειώσει ο Ρωσοτουρκικός πόλεμος, το 1810, ο Καρπενησιώτης, προήχθη στο βαθμό του συνταγματάρχη και του απονεμήθηκε το παράσημο του Αγίου Βλαδίμηρου. Με το τέλος του ρωσοτουρκικού πολέμου, που σφραγίστηκε με την υπογραφή της Συνθήκης του Βουκουρεστίου το 1812, τα ρωσικά στρατεύματα αποσύρθηκαν από τις ηγεμονίες. Ο Καρπενησιώτης έγινε καπετάνιος στη φρουρά του οσποδάρου Μιχαήλ Βόδα. Παράλληλα ασχολήθηκε με την ενοικίαση κτημάτων και την καλλιέργεια δημητριακών, δημιουργώντας μεγάλη περιουσία. Αυτό τού επέτρεψε να κάνει δωρεές στην ιδιαίτερη πατρίδα του. Μυήθηκε στη Φιλική Εταιρία το 1818 από τον αρχιμανδρίτη Λουκά Λεονταρίτη. Όταν στις 5 Μαρτίου 1821 ο Αλέξανδρος Υψηλάντης διαβαίνει τον Προύθο, υψώνοντας τη σημαία της Επανάστασης και μπαίνει στο Ιάσιο, ο Καρπενησιώτης τάχθηκε κάτω από τις διαταγές του. Στις 1 του Μάη του 1821 στο Γαλάτσι της Μολδοβλαχίας έδωσε την πρώτη πραγματική μάχη ανάμεσα στις δυνάμεις της Φιλικής Εταιρίας και των στρατευμάτων της Οθωμανικής Αυτοκρατορίας (βλ. Μάχη του Γαλατσίου). Στις 17 Ιουνίου του 1821, έπεσε ηρωικά στο Σκουλένι, σε μια από τις 2 τελευταίες μάχες στη Μολδαβία (βλ Μάχη του Σκουλενίου).Όπως γράφει ο Απόστολος Ε. Βακαλόπουλος «Όπως ο ηρωισμός των ιερολοχιτών αποκαθαίρει το δράμα των επιχειρήσεων στη Βλαχία με έντιμο τέλος, έτσι και η αυτοθυσία του Αθαν. Καρπενησιώτη στο Σκουλένι (17 Ιουνίου) καθώς και του Γεωργάκη Ολυμπίου και του Γιάννη Φαρμάκη στη μονή του Σέκου (Σεπτέμβριος 1821) δίνουν ένα λαμπρό τέλος στους αγώνες τής Μολδαβίας». Χρήστος Βλασσόπουλος (1930). Ημερολόγιον του Αγώνος. Αθήνα: Εκδοτικός Οίκος Δημητράκου. Ανακτήθηκε στις 14 Μαρτίου 2011.
Γιέσεβατς

Το όρος Γιέσεβατς (σερβικά κυριλλικά: Јешевац, σερβικά λατινικά: Ješevac) είναι βουνό στο μέσον της Σερβίας. Κορυφή του αποτελεί το Τσρνι Βρχ, το οποίο βρίσκεται σε υψόμετρο 902 μέτρων.

 Το όρος Γιέσεβατς βρίσκεται στο μέσον της Σερβίας, νοτιοανατολικά της πόλεως του Γκόρνι Μιλάνοβατς. Πέραν του Τσρνι Βρχ, σημαντικότερες κορυφές του συγκεκριμένου βουνού αποτελούν το Μπεζίμενι Βρχ (880 μέτρα), το Βέλικι Βρχ (766 μέτρα), η Τρέσκα (735 μέτρα), η Παβλόβατσα (741 μέτρα), καθώς και το Κλικ (722 μέτρα). Κατάλογος βουνών της Σερβίας
Kinder Bueno

Το Kinder Bueno (προφέρεται Κίντερ Μπουένο, το Kinder στα γερμανικά σημαίνει «παιδιά», το Bueno στα ισπανικά σημαίνει «καλό») είναι ράβδος σοκολάτας και γκοφρέτας που παρασκευάζεται από την ιταλική εταιρεία ζαχαροπλαστικής Ferrero SpA. Είναι μέρος της σειράς επωνυμίας Kinder Chocolate και είναι γκοφρέτα γεμιστή με κρέμα φουντουκιού, καλυμμένη με σοκολάτα γάλακτος και μία γραμμή μαύρης σοκολάτας.Το Kinder Bueno κυκλοφόρησε το 1990 και διατίθεται σε 60 χώρες. Πωλείται σε συσκευασίες των δύο, τριών, έξι, και κουτιών των δώδεκα.

 Το Kinder Bueno κατασκευάζεται σε εργοστάσια στη Γαλλίας και στη Βαρσοβία της Πολωνίας. Το 2022, μια νέα μονάδα παραγωγής για την αγορά της Βόρειας Αμερικής κατασκευάζεται στο Μπλούμινγκτον του Ιλινόι. Kinder Bueno Kinder Bueno White — Kinder Bueno επικαλυμμένο με λευκή σοκολάτα και καλυμμένο με κομμάτια μαρέγκας κακάο Kinder Bueno Coconut — Kinder Bueno με κρέμα φουντουκιού που περικλείεται σε γκοφρέτα με γάλα καρύδας και λευκή σοκολάτα, πασπαλισμένη με νιφάδες καρύδας Kinder Bueno Dark — Kinder Bueno καλυμμένο με μαύρη σοκολάτα Kinder Bueno Mini — Kinder Bueno σε μέγεθος μπουκιάς και ατομικά τυλιγμένο. Διατίθεται και σε τσάντες Mini Mix, οι οποίες περιέχουν ένα μείγμα από κλασικό, σκούρο και λευκό Kinder Bueno Mini. Kinder Bueno Advent Calendar — Χριστουγεννιάτικο ημερολόγιο που περιέχει έναν συνδυασμό κλασικού, σκούρου και λευκού Kinder Bueno Mini Kinder Bueno Eggs — Μίνι σοκολατένια πασχαλινά αυγά Kinder Bueno Ice Cream — Παγωτό χωνάκι, διαθέσιμο σε κλασική και λευκή γεύση σοκολάτας Η Ευρωπαϊκή Αρχή για την Ασφάλεια των Τροφίμων (ΕΑΑΤ) διαπίστωσε ότι η σοκολάτα ήταν μολυσμένη με υψηλά επίπεδα αρωματικών υδρογονανθράκων ορυκτελαίων (MOAH), μια πιθανή καρκινογόνο ουσία. Η μόλυνση από υδρογονάνθρακες προκαλείται συχνά από τεχνικές επεξεργασίας σιτηρών ή εισάγεται στα τρόφιμα από τη συσκευασία του προϊόντος. Η Ferrero, μητρική εταιρεία του Kinder, διαφώνησε με το εύρημα της ΕΑΑΤ και δήλωσε ότι όλα τα προϊόντα περιέχουν κάτω από τα μέγιστα επίπεδα για ανθρώπινη κατανάλωση. Άλλα κοινά προϊόντα σοκολάτας βρέθηκαν να περιέχουν παρόμοια ή υψηλότερα επίπεδα μόλυνσης. Επίσημος ιστότοπος
Δημήτριος Αλεξάνδροβιτς της Ρωσίας

Ο Δημήτριος Αλεξάνδροβιτς, ρωσικά Дмитрий Александрович (15 Αυγούστου 1901 - 7 Ιουλίου 1980) από τον Οίκο του Σλέσβιχ-Χόλσταϊν-Γκόττορπ του κλάδου Μιχαήλοβιτς, ήταν πρίγκιπας της Ρωσίας.

 Ήταν ο τέταρτος γιος του Αλεξάνδρου Μιχαήλοβιτς μεγάλου δούκα της Ρωσίας και της Ξένιας των Σ.Χ.Γκόττορπ, κόρης του Αλεξάνδρου Γ΄ Αυτοκράτορα της Ρωσίας. Απεβίωσε το 1980 στο Λονδίνο σε ηλικία 79 ετών. Νυμφεύτηκε πρώτα το 1931 τη Μαρίνα, κόρη του Σεργκέι Αλεξάνδροβιτς κόμη Γκολενίστσεβ-Κουτούζοφ και είχε τέκνο: Ναντέγντα 1933-2002, παντρεύτηκε πρώτα τον Άντονυ Άλλεν και μετά τον Χολλ Κλαρκ.Το 1947 διαζεύχθηκε και το 1954 έκανε δεύτερο γάμο με τη Μαργαρίτα-Σέιλα ΜακΚέλλαρ Τσίσχομ, κόρη του Χάρρυ Τσίσχομ από την Αυστραλία. Beéche, Arturo and Hall, Coryne. Apapa: Christian IX of Denmark and his Descendants. Eurohistory.com, 2014. ISBN 978-0-9854603-4-1 Van Der Kiste, John & Hall, Coryne. Once a Grand Duchess: Xenia, Sister of Nicholas II. Sutton Publishing, 2002. ISBN 0-7509-2749-6. Willis, Daniel. The Romanovs in the 21st Century: a genealogical Biography. VDM, 2009. ISBN 978-3-639-17480-9. About Prince Dmitri of Russia About Princess Marina of Russia and Princess Margaret of Russia
1996 PW

Το 1996 PW είναι ένα υπερποσειδώνιο ουράνιο σώμα και δαμοκλοειδής αστεροειδής που κινείται σε τροχιά πολύ μεγάλης εκκεντρότητας (πολύ μακρόστενη), χαρακτηριστική ενός κομήτη μεγάλης περιόδου, αλλά δεν έχει δείξει ίχνη κόμης ή ουράς την εποχή που ανακαλύφθηκε. Το ασυνήθιστο αυτό σώμα έχει διάμετρο περί τα 10 χιλιόμετρα, περίοδο περίστροφής 35,4 ώρες και πιθανώς επίμηκες σχήμα.

 Το 1996 PW περιφέρεται περί τον Ήλιο σε απόσταση από 2,5 μέχρι 504 AU και εκτελεί μία πλήρη περιφορά κάθε 4150 γήινα έτη. Ξεχωρίζει επίσης για τη μεγάλη κλίση της τροχιάς του ως προς την εκλειπτική, σχεδόν 30 μοίρες.Προσομοιώσεις υποδεικνύουν ότι προήλθε μάλλον από το Νέφος του Όορτ, με σχεδόν ίση πιθανότητα να είναι πυρήνας παλαιού κομήτη ή ένας γνήσιος αστεροειδής που αρχικώς είχε εκτιναχθεί μέχρι το Νέφος του Όορτ. Η ανακάλυψή του προέτρεψε τη διεξαγωγή θεωρητικής έρευνας, που υποστηρίζει ότι χονδρικά το 1% έως 2% των σωμάτων του Νέφους του Όορτ είναι βραχώδους και όχι κομητικής συστάσεως. Πολυμέσα σχετικά με το θέμα 1996 PW στο Wikimedia Commons
Σάιμον Σέιφερ

Ο Σάιμον Σέιφερ ή Σάφερ (αγγλικά: Simon Schaffer, 1 Ιανουαρίου 1955) είναι Βρετανός καθηγητής της ιστορίας της επιστήμης και φιλοσοφίας της επιστήμης στο αντίστοιχο τμήμα του πανεπιστημίου του Κέιμπριτζ.

 Ο Σέιφερ γεννήθηκε στο Σαουθάμπτον το 1955, όμως η οικογένεια του μετακόμισε στο Μπρίσμπεϊν της Αυστραλίας το ίδιο έτος, και επέστρεψε στη Βρετανία το 1965 όταν και εγκαταστάθηκε στο Μπράιτον. Ο πατέρας του, Μπέρναρντ, ήταν ακαδημαϊκός κοινωνικός επιστήμονας με μακρόχρονη θητεία στο πανεπιστήμιο του Σάσεξ, ενώ η μητέρα του, Σίλα, ήταν βιβλιοθηκάριος και μετέπειτα έγινε δήμαρχος του Μπράιτον το 1995 με την παράταξη των Εργατικών.Με την ενηλικίωση του ο Σέιφερ σπούδασε Φυσικές Επιστήμες στο Κολέγιο Τρίνιτι του Κέιμπριτζ, και εξειδικεύτηκε στην ιστορία και φιλοσοφία της επιστήμης κατά το τελευταίο έτος των σπουδών του. Με την ολοκλήρωση των σπουδών του στο Κέιμπριτζ, κέρδισε υποτροφία για το πανεπιστήμιο του Χάρβαρντ όπου και σπούδασε ιστορία της επιστήμης. Ο Σέιφερ επέστρεψε στο Κέιμπριτζ το 1976 όπου και απέκτησε το διδακτορικό του λίγα χρόνια αργότερα το 1980. Έχει διδάξει στο Κολέγιο Ιμπίριαλ του Λονδίνου καθώς και στο πανεπιστήμιο της Καλιφόρνια στο Λος Άντζελες. Από το 1985, ο Σέιφερ είναι επίτιμο μέλος του Κολεγίου Ντάργουιν του Κέιμπριτζ. Έχει συγγράψει πλήθος βιβλίων, εκ των οποίων το πιο γνωστό είναι το Leviathan and the Air-Pump: Hobbes, Boyle, and the Experimental Life με τον Στήβεν Σέιπιν.Έχει επίσης εργαστεί ως παρουσιαστής στο BBC, καθώς και μέχρι πρόσφατα ήταν συντάκτης στο περιοδικό της βρετανικής επιθεώρησης για την ιστορία της επιστήμης. Το 2005 του απονεμήθηκε από κοινού με τον Στήβεν Σέιπιν το βραβείο Εράσμους για το βιβλίο Leviathan and the Air Pump. Το 2013 έλαβε το μετάλλιο Τζωρτζ Σάρτον για το σύνολο του έργου του Schaffer, Simon· Pinch, Trevor· Gooding, David (1989). The uses of experiment: studies in the natural sciences. Cambridge England New York: Cambridge University Press. ISBN 9780521337687. Simon Schaffer's 2010 Tarner Lectures Simon Schaffer's Videos at Imperial College